2010D0004 — DA — 28.11.2014 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS AFGØRELSE af 22. december 2009 om bemyndigelse af Bulgarien til at anvende statistikker for år forud for næstsidste år og til at anvende en tilnærmelsesvis vurdering ved beregningen af grundlaget for de egne momsindtægter (meddelt under nummer K(2009) 10413) (Kun den bulgarske udgave er autentisk) (2010/4/EU, Euratom) (EFT L 003, 7.1.2010, p.17)

Ændret ved:









▼B

KOMMISSIONENS AFGØRELSE

af 22. december 2009

om bemyndigelse af Bulgarien til at anvende statistikker for år forud for næstsidste år og til at anvende en tilnærmelsesvis vurdering ved beregningen af grundlaget for de egne momsindtægter

(meddelt under nummer K(2009) 10413)

(Kun den bulgarske udgave er autentisk)

(2010/4/EU, Euratom)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til traktaten om oprettelse af Det Europæiske Atomenergifællesskab, under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften ( 1 ), særlig artikel 4, stk. 4, og artikel 6, stk. 3, efter høring af Det Rådgivende Udvalg for Egne Indtægter, og ud fra følgende betragtninger: (1) Bulgarien har anmodet Kommissionen om tilladelse til at anvende nationalregnskaber for år forud for næstsidste år og til at anvende en tilnærmelsesvis vurdering ved beregningen af momsgrundlaget for egne indtægter for transaktioner, der er anført i bilag X, del B, nr. 10, til Rådets direktiv 2006/112/EF af 28. november 2006 om det fælles merværdiafgiftssystem ( 2 ). (2) Med henblik på fordelingen af transaktioner på statistiske kategorier, jf. artikel 4, stk. 4, i forordning (EØF, Euratom) nr. 1553/89, er Bulgarien ude af stand til at anvende nationalregnskaber for næstsidste år forud for det budgetår, for hvilket grundlaget for momsindtægterne skal beregnes. Bulgarien bør derfor bemyndiges til at anvende nationalregnskaber for år forud for det næstsidste år. (3) På grundlag af stk. 1 i afsnit 6 (beskatning) i bilag VI til akten vedrørende Bulgariens tiltrædelse af Den Europæiske Union ( 3 ) bemyndiges Bulgarien til at fritage en kategori af transaktioner (international personbefordring), der er anført i bilag X, del B i direktiv 2006/112/EF. Disse transaktioner bør tages i betragtning ved beregningen af grundlaget for de egne momsindtægter. (4) Bulgarien er ude af stand til at foretage en nøjagtig beregning af grundlaget for de egne momsindtægter for transaktioner, der er anført i bilag X, del B, nr. 10, til direktiv 2006/112/EF. En sådan beregning vil kunne medføre en uberettiget administrativ byrde set i forhold til virkningerne af disse transaktioner for Bulgariens samlede momsindtægtsgrundlag. Bulgarien kan foretage en beregning på basis af en tilnærmelsesvis vurdering for denne kategori af transaktioner. Bulgarien bør derfor bemyndiges til at beregne momsgrundlaget ved en tilnærmelsesvis vurdering i overensstemmelse med artikel 6, stk. 3, andet led, i forordning (EØF, Euratom) nr. 1553/89. (5) Af hensyn til gennemsigtigheden og retssikkerheden bør denne bemyndigelse være tidsbegrænset — ud fra følgende betragtninger: VEDTAGET DENNE AFGØRELSE:







▼M1

Artikel 1

Bulgarien bemyndiges med henblik på fordeling pr. sats som omhandlet i artikel 4, stk. 4, i Rådets forordning (EØF, Euratom) nr. 1553/89 til fra den 1. januar 2009 til den 31. december 2013 at anvende tal fra nationalregnskaberne fra næstsidste eller tredjesidste år forud for det regnskabsår, for hvilket grundlaget for de egne momsindtægter skal beregnes.

Artikel 2

Bulgarien bemyndiges med henblik på beregning af grundlaget for de egne momsindtægter fra den 1. januar 2009 til den 31. december 2018 til at anvende en tilnærmelsesvis vurdering for international personbefordring som omhandlet i bilag X, del B, nr. 10), til direktiv 2006/112/EF.

▼M1 —————

▼B

Artikel 4

Denne afgørelse er rettet til Republikken Bulgarien.